**Næstved Kommune**

**Job- og personprofil for Pædagog i Område Vest Dagtilbud**

|  |  |
| --- | --- |
| **STILLING/****PERSONALEFORHOLD** | **Pædagog** |
| **Arbejdstid** | Du skal kunne arbejde i hele åbningstiden på alle dage, desuden i lukkeuger kunne arbejde i område Vests samlede åbningstid.  |
| **Fleksibilitet** | Du skal være mødestabil. Du skal være omstillingsparat i forhold til de ændringer der løbende kan komme vedr. arbejdssted, indhold og arbejdstider |
| **Møder** | Du har mødepligt til relevante møder i enheden/området/kommunen inkl. aftenmøderDu skal være aktivt deltagende og tage del i debatten og give din mening til kende. |
| **Information** | Det forventes at du holder dig orienteret på enhedens lokale informationssystem og Nora, samt tjekker aula minimum en gang om dage og at du tjekker din mail som minimumto gang om ugen.  |
| **IT** | Du skal anvende den it-hardware og software som stilles til rådighed i enhederne og kommunen. |
| **Stabilitet** | Du skal være mødestabil og balancere dit privatliv og arbejdsliv i relation til hinanden, så du har energi til begge dele.  |
| **Loyalitet** | Du skal være loyal og ordentlig overfor din arbejdsplads og kommune. Dette gælder også i din fritid og på sociale medier, hvor du også kan blive betragtet, som en repræsentant for Næstved Kommune. |
| **STILLING/****PÆDAGOGISK** | **Pædagog** |
| **Selvstændighed** | Du skal kunne arbejde selvstændigt og kunne koordinere arbejdet i grupper og teams, være initiativrig både ift. det pædagogiske og det praktiske arbejde. Du er nærværende og kan bevare roen og overblikket. |
| **Ansvarlighed** | Du brænder for det gode børneliv og arbejdsfællesskabet. Du skal tage medansvar for den pædagogiske kvalitet i gruppen og i enheden. Du skal tage ansvar for de enkelte børn og gruppers udvikling. Du er forpligtiget til at bidrage til det gode arbejdsmiljø, ved at arbejde positivt, anerkendende og ressource orienteret både i forhold til børn, forældre og kollegaer.  |
| **Planlægning** | Du skal selvstændigt kunne planlægge og udføre kerneydelser og pædagogiske aktiviteter og du skal kunne samarbejde med og uddelegere til dine kollegaer på stuen/gruppen. |
| **Observation, Iagttagelse,****Dokumentation,****Evaluering** | Du skal være i stand til at observere og formidle dine observationer mundtligt og på skrift på en faglig, saglig og forståelig måde. Du skal kunne dokumentere dit arbejde og børnenes udvikling til kollegaer, ledelse og forældre. Du skal kunne evaluere dit og andres arbejde og bruge resultaterne til udvikling af praksis. Det vil sige, at du påtager dig alt til jobbet hørende skriftligt arbejde.  |
| **Værdier** | Du skal arbejde ud fra Næstved Kommunes værdigrundlag, Værdierne i Børn – og Ungepolitikken, enhedens og Område Vests værdier. |
| **Faglighed og Refleksion** | Du skal være åben, nysgerrig og villig til at udveksle faglighed med dine kollegaer. Du skal basere dine pædagogiske handlinger på faglige overvejelser og have lyst til at udvikle din faglighed bl.a. via Marte Meo.Du skal være i stand til at reflektere over egen praksis. Du skal kunne give og modtage konstruktiv feedback og erkende egen andel i både succes og fejl.  |